**LIETUVOS RESPUBLIKOS VIDAUS REIKALŲ MINISTRAS**



**Į S A K Y M A S**

**DĖL STATYBOS PRODUKTŲ DEGUMO KLASIŲ BEI ATSPARUMO UGNIAI SĄVADO PATVIRTINIMO**

2003 m. gruodžio 12 d. Nr. 1V-438

Vilnius

Įgyvendindamas Teisės derinimo priemonių 2003 metų plano, patvirtinto Lietuvos Respublikos Vyriausybės 2003 m. kovo 5 d. nutarimu Nr. 292 (Žin., 2003, Nr. , Nr. ), 3.1.22-T31 priemonę,

tvirtinu Statybos produktų degumo klasių bei atsparumo ugniai sąvadą (pridedama).

VIDAUS REIKALŲ MINISTRAS VIRGILIJUS BULOVAS

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos vidaus reikalų ministro

2003 m. gruodžio 12 d. įsakymu Nr. 1V-438

**STATYBOS PRODUKTŲ DEGUMO KLASIŲ BEI ATSPARUMO UGNIAI SĄVADAS**

**I. STATYBOS PRODUKTŲ DEGUMO KLASĖS**

1. Degumo klasės, kurioms be bandymų priskiriami medienos skydai naudojami statybinėse konstrukcijose, pateiktos 1-oje lentelėje.

1 lentelė

|  |  |  |  |  |  |
| --- | --- | --- | --- | --- | --- |
| Medienos skydų (1) gaminiai (2) | EN produkto rūšies nuoroda | Minimalus tankis  (kg/m3) | Minimalus storis  (mm) | Klasė (3) (išskyrus grindų dangas) | Klasė (4)  Grindų dangos |
| Smulkinių plokštės | EN 312 | 600 | 9 | D-s2, d0 | Dfl-s1 |
| Kietosios plaušų plokštės | EN 662-2 | 900 | 6 | D-s2, d0 | Dfl-s1 |
| Vidutinio kietumo plaušų plokštės | EN 622-3 | 600 | 9 | D-s2, d0 | Dfl-s1 |
| 400 | 9 | E, - | Efl |
| Minkštos pluoštų plokštės | EN 622-4 | 250 | 9 | E, - | Efl |
| Sausosios gamybos plaušų plokštės (MDF) (5) | EN 622-5 | 600 | 9 | D-s2, d0 | Dfl-s1 |
| Cementu sujungtos smulkinių plokštės (6) | EN 634-2 | 1000 | 10 | B-s1, d0 | Bfl-s1 |
| OSB plokštės (7) | EN 300 | 600 | 9 | D-s2, d0 | Dfl-s1 |
| Sluoksniuotoji  mediena | EN 636 | 400 | 9 | D-s2, d0 | Dfl-s1 |
| Kieto medžio plokštės | EN 13353 | 400 | 12 | D-s2, d0 | Dfl-s1 |
| (1) EN 13986  (2) Medienos skydai, sumontuoti be oro tarpo, priskiriami A1 arba A2-s1 klasės gaminiams, kai minimalus tankis 10 kg/m3 arba mažiausiai D-s2 klasės gaminiams, kai minimalus tankis 400 kg/m3  (3) Klasė kaip nurodyta 2000/147/EC sprendimo priedo 1 lentelėje  (4) Klasė kaip nurodyta 2000/147/EC sprendimo priedo 2 lentelėje  (5) Sausosios gamybos plaušų plokštės  (6) Cemento kiekis ne mažesnis kaip 75 % plokštės masės  (7) Orientuotosios skiedrantų plokštės | | | | | |

2. Degumo klasės, kurioms be bandymų priskiriamos gipso plokštės, pateiktos 2-oje lentelėje.

2 lentelė

|  |  |  |  |  |  |
| --- | --- | --- | --- | --- | --- |
| Gipso plokštės | Minimalus plokštės storis  (mm) | Minimalūs reikalavimai gipsui (medžiagai) | | Popieriaus(1) (plokštės paviršiaus medžiagos) svoris  (g/m2) | Degumo(2) klasė (išskyrus grindų dangas) |
| Tankis  (kg/m3) | Degumo klasė |
| Atitinkančios EN 520 reikalavimus (išskyrus perforuotas plokštes) | ≥ 9,5 | ≥ 600 | A1 | ≤ 220 | A2-s1, d0 |
| > 220 ≤ 300 | B-s1, d0 |
| ≥ 12,5 | ≥ 800 |
| (1) Nustatyta pagal EN ISO 536, turintys ne daugiau kaip 5% organinių medžiagų priemaišų  (2) Klasė, kaip nurodyta 2000/147/EC sprendimo priedo 1 lentelėje | | | | | |

2.1. Gipso plokštės turi būti montuojamos ir tvirtinamos vienu iš šių metodų:

2.1.1. plokštės turi būti mechaniškai tvirtinamos prie metalinio pagrindo (pagaminto iš komponentų pagal EN 14195) arba medinio pagrindo (EN 336 ir ENV 1995-5). Jeigu pagrindo elementai yra montuojami viena kryptimi, tai atstumas tarp jų turi būti ne didesnis kaip 50 montuojamų plokščių storių. Jeigu pagrindo elementai yra montuojami ir vertikaliai, ir horizontaliai, tai atstumas tarp jų turi būti ne didesnis kaip 100 montuojamų plokščių storių. Mechaniniam plokščių fiksavimui turi būti naudojami vinys arba varžtai, kurie tvirtinami į pagrindo centrą kas 300 mm pagrindo ilgio. Plokščių jungimosi vietos turi būti užsandarinamos sujungiamuoju mišiniu (EN 13963). Susidarantis oro tarpas gali būti užpildomas tik A2-s1, d0 degumo klasės medžiagomis;

2.1.2. plokštės turi būti tiesiogiai tvirtinamos arba klijuojamos prie statinio konstrukcijų. Šiuo atveju statinio konstrukcijos turi būti iš ne žemesnės kaip A2-s1, d0 degumo klasės statybos produktų. Plokštės gali būti tvirtinamos naudojant varžtus ar vinis arba klijuojamos klijuojančiu gipso mišiniu. Tvirtinimai turi būti atliekami ne rečiau kaip kas 600 mm vertikaliai bei horizontaliai. Plokščių jungimosi vietos turi būti užsandarinamos jungiančiuoju mišiniu (EN 13963).

3. Degumo klasės, kurioms be bandymų priskiriamos presuotos (aukšto slėgio) dekoratyvinės laminato plokštės, pateiktos 3-oje lentelėje.

3 lentelė

|  |  |  |  |  |
| --- | --- | --- | --- | --- |
| Presuotos dekoratyvinės laminato plokštės(1) | Produkto elementai | Minimalus tankis (kg/m3) | Minimalus storis  (mm) | Degumo klasė(išskyrus grindų dangas) |
| Vidaus darbams skirtos kompaktinės plokštės(2) | kompaktinės presuotos laminato plokštės pagal EN 438-4 | 1350 | 6 | D-s2, d0 |
| Vidaus darbams skirtos kompaktinės presuotos laminato plokštės su medienos pagrindu(2) | Mišrios presuotos laminato plokštės pagal EN 438-3, priklijuotos ant medienos pagrindo iš abiejų pusių, medienos pagrindo mažiausias storis 12 mm, pagal EN 13986 klijuojama naudojant PVA arba termoaktyvius klijus esant išeigai nuo 60 iki 120 g/m2 | Medienos pagrindo 600,  presuotos laminato plokštės 1350 | Medienos pagrindo 12,  presuotos laminato plokštės ≥ 0,5 iš abiejų pagrindo pusių | D-s2, d0 |
| (1) Arba plokštės tiesiogiai pritvirtintos (be oro tarpo) prie medžiagos, kurios degumo klasė ne žemesnė kaip A2-s1, d0 ir tankis ne mažesnis kaip 600 kg/m3 arba sumontuotos ant medinio ar metalinio rėmo su nevėdinamu (tuštuma atvira tik viršuje) ne mažesniu kaip 30 mm oro tarpu, konstrukcijos apačioje anga apsaugoma ne žemesnės kaip A2-s1, d0 degumo klasės medžiagomis.  (2) Laikomasi Europos Standarto EN 438-7 reikalavimų | | | | |

4. Degumo klasės, kurioms be bandymų priskiriami medienos statybos produktai, pateiktos 4-oje lentelėje. Ši lentelė taikoma visoms medienos statybos produktų rūšims, numatytoms produktų standartuose.

4 lentelė

|  |  |  |  |  |
| --- | --- | --- | --- | --- |
|  | Produkto elementai | Minimalus tankis(1) (kg/m3) | Minimalus storis  (mm) | Degumo klasė(išskyrus grindų dangas) |
| Medienos statybos produktai | Medienos statybos produktai su stačiakampiais skersiniais pjūviais, suformuotais pjaunant, obliuojant ar kitais būdais, arba su apvaliais skersiniais pjūviais | 350 | 22 | D-s2, d0 |
| (1) Laikomasi Europos Standarto EN 13238 reikalavimų | | | | |

5. Medžiagos, kurios be bandymų priskiriamos A1 ir A1fl degumo klasėms pateiktos 5-oje lentelėje.

5.1. Laikoma, kad gaminiai atitinka A1 ar A1fl degumo klasę, jeigu jie pagaminti tik iš 5-oje lentelėje pateiktų medžiagų. Gaminiai pagaminti suklijuojant vieną ar daugiau pateiktų medžiagų, gali būti priskirti A1 ar A1fl klasei be bandymų su sąlyga, kad klijų masė ar tūris neviršija 0,1 % bendros gaminio masės ar tūrio.

5.2. Skydų (plokščių) gaminiai (pvz., izoliuojančios medžiagos) su vienu ar daugiau organinių sluoksnių arba gaminiai, turintys organinių medžiagų, kurios nėra paskirstytos tolygiai (išskyrus klijus), nepriskiriami šios klasės gaminiams.

5.3. Gaminiai, pagaminti padengiant vieną iš 5-oje lentelėje išvardytų medžiagų neorganiniu sluoksniu (pvz., padengti metalo gaminiai), taip pat gali būti priskirti A1 ar A1fl klasei be bandymų.

5.4. Nė viena 5-oje lentelėje išvardyta medžiaga negali turėti organinės tolygiai paskirstytos medžiagos, kurios masė ar tūris yra daugiau kaip 0,1 % bendros gaminio masės ar tūrio.

5 lentelė

|  |  |
| --- | --- |
| Medžiaga | Pastabos |
| Neapdorotas molis |  |
| Išputintas (neapdorotas) perlitas |  |
| Išputintas (nepadorotas) vermikulitas |  |
| Mineralinė vata |  |
| Putstiklis (akytasis stiklas) |  |
| Betonas | Įskaitant išmaišytą betoną ir surenkamus gelžbetoninius bei įveržtus gaminius |
| Betonas, skirtas užpildui (sunkus ir lengvas užpildas, išskyrus su termoizoliaciniu sluoksniu) | Gali būti su priedais ir priemaišomis, pigmentais ir kitomis medžiagomis, įskaitant blokinį betoną |
| Autoklave suformuoti akytojo betono gaminiai |  |
| Pluoštinis cementas |  |
| Cementas |  |
| Kalkės |  |
| Krosnių šlakas/smulkinti pelenai (PFA) |  |
| Mineralinis užpildas |  |
| Geležis, plienas ir nerūdijantis plienas | Negalutinai sudalytoje formoje |
| Varis ir vario lydiniai | Negalutinai sudalytoje formoje |
| Cinkas ir cinko lydiniai | Negalutinai sudalytoje formoje |
| Aliuminis ir aliuminio lydiniai | Negalutinai sudalytoje formoje |
| Švinas | Negalutinai sudalytoje formoje |
| Gipsas ir gipso pagrindo tinkas | Gali būti su priemaišomis, sunkiais užpildais ir lengvais užpildais |
| Skiedinys su neorganinėmis rišamosiomis medžiagomis | Tinkavimo/glaistymo skiediniai ir grindų išlyginimo skiediniai, kurių pagrindas yra viena ar daugiau neorganinių rišamųjų medžiagų, t. y. cementas, kalkės, mūro cementas ir gipsas |
| Molio gaminiai | Molio gaminiai ir kitos molinės medžiagos, su ar be smėlio, kuro ir kitų priedų. Įskaitomos ir plytos, dalys, grindiniai ir priešgaisrinio molio gaminiai (pvz., kaminams) |
| Kalcio silikato gaminiai | Gaminiai, pagaminti iš kalkių mišinio ir natūralių silicio medžiagų (smėlio, silicio skaldos ar uolienos bei mišinių). Gali turėti dažančių pigmentų |
| Natūralaus akmens ir skalūno gaminiai | Apdoroti ar neapdoroti elementai iš natūralaus akmens ar skalūno |
| Gipso gaminiai | Įskaitant blokus ir kitus gaminius iš kalcio sulfido ir vandens, kuriose gali būti pluoštas, užpildai ir kitos priemaišos ir nuspalvintas pigmentais |
| Teracas | Įskaitant ir iš anksto įterptų betono dalelių taip pat ir ant esančio klojinio |
| Stiklas | Įskaitant karščiu grūdintą, chemiškai kietintą, laminuotą ir armuotą stiklą |
| Stiklo keramika | Stiklo keramika, susidedanti iš kristalinio ir kitų stiklų |
| Keramika | Įskaitant presuotų dalelių ir formuotus produktus |

6. Stogų dangos, kurios be bandymų priskiriamos BROOF (t1) klasei, pateiktos 6-oje lentelėje.

6 lentelė

|  |  |
| --- | --- |
| Stogo dangos medžiagos, gaminiai(1) | Pastabos |
|  |  |
| Šiferis: |  |
| natūralaus skalūno, akmens(2) |  |
|  |  |
| Čerpės: |  |
| akmeninės, betoninės, molinės, keraminės ar plieninės(2) | Bet kuris dangos išorinis paviršius turi būti pagamintas iš neorganinių medžiagų arba jo PCS ≤ 4,0 MJ/m², arba masė ≤ 200g/m² |
| Pluoštais sustiprinti cemento gaminiai: plokšti ar profiliniai lakštai, skydai(2) | PCS ≤ 3,0 MJ/kg |
| Plokšti ar profiliniai metalo lakštai: | Storis ≥ 0,4 mm |
| aliuminio, aliuminio lydinių, vario, vario lydinių, cinko, cinko lydinių, plieno, nerūdijančio plieno, galvanizuoto plieno, plieniniai su apsauginiu sluoksniu, stiklu emaliuoto plieno(2) | Bet kuris dangos išorinis paviršius turi būti pagamintas iš neorganinių medžiagų arba jo PCS ≤ 4,0 MJ/m², arba masė ≤ 200g/m² |
| Statybos produktai, visiškai padengti neorganinėmis medžiagomis, išvardytomis dešinėje | Laisvai paberto žvyro sluoksnis, kurio storis ≥ 50 mm, arba masė ≥ 80 kg/m² (dalelių mažiausia frakcija – 4 mm, didžiausia – 32 mm)  Cemento ir smėlio išlyginamasis sluoksnis, kurio storis ≥ 30 mm  Akmens ar mineralinis pabarstas, kurio storis ≥ 40 mm |
| (1) Stogo danga – viršutinis statybos produktais ar gaminiais suformuotas stogo sluoksnis.  (2) Šių dangų pagrindo mažiausia degumo klasė D–s2, d2 ir mažiausias tankis 400 kg/m³.  PCS – bendras šilumos potencialas | |

**II. STATYBOS PRODUKTŲ ATSPARUMO UGNIAI SĄVADAS**

7. Mūrinių konstrukcijų atsparumas ugniai nustatomas pagal LST L ENV 1996-1-2 „Eurokodas 6. Mūrinių konstrukcijų projektavimas. 1-2 dalis. Bendrosios taisyklės. Konstrukcijų gaisrinės saugos projektavimas“. Nenurodytos standarte mūrinės konstrukcijos atsparumas ugniai nustatomas atitinkamais bandymais.

8. Gelžbetoninių konstrukcijų atsparumas ugniai nustatomas pagal LST L ENV 1992-1-2 „Eurokodas 2. Gelžbetoninių konstrukcijų projektavimas. 1-2 dalis. Bendrosios taisyklės. Konstrukcijų gaisrinės saugos projektavimas“. Nenurodytos standarte gelžbetoninės konstrukcijos atsparumas ugniai nustatomas atitinkamais bandymais.

9. Plieninių konstrukcijų atsparumas ugniai nustatomas pagal LST L ENV 1993-1-2 „Eurokodas 3. Plieninių konstrukcijų projektavimas. 1-2 dalis. Bendrosios taisyklės. Konstrukcijų gaisrinės saugos projektavimas“. Nenurodytos standarte metalinės konstrukcijos atsparumas ugniai nustatomas atitinkamais bandymais.

Jei projektuojant plieninės konstrukcijos atsparumą ugniai neatsižvelgiama į jai tenkančias apkrovas, priimama, kad plieninės konstrukcijos kritinė temperatūra yra 500 °C.

10. Kompleksinių plieninių ir betoninių konstrukcijų atsparumas ugniai nustatomas pagal LST L ENV 1994-1-2 „Eurokodas 4. Kompleksinių plieninių ir betoninių konstrukcijų projektavimas. 1-2 dalis. Bendrosios taisyklės. Konstrukcijų gaisrinės saugos projektavimas“. Nenurodytos standarte kompleksinės plieninės ir betoninės konstrukcijos atsparumas ugniai nustatomas atitinkamais bandymais.

11. Medinių konstrukcijų atsparumas ugniai nustatomas pagal LST L ENV 1995-1-2 „Eurokodas 5. Medinių konstrukcijų projektavimas. 1-2 dalis. Bendrosios taisyklės. Konstrukcijų gaisrinės saugos projektavimas“. Nenurodytos standarte medinės konstrukcijos atsparumas ugniai nustatomas atitinkamais bandymais.

SUDERINTA

Lietuvos Respublikos

aplinkos ministerijos

2003-12-08 raštu Nr. 13-4-8721

\_\_\_\_\_\_\_\_\_\_\_\_\_\_